

 **ES investicijos - Neringos dviračių ir pėsčiųjų tako rekonstrukcijai**

Neringos savivaldybės administracija įgyvendino Europos Sąjungos struktūrinių fondų lėšomis finansuojamą projektą „Dviračių ir pėsčiųjų takų rekonstrukcija Neringoje“.

Pagrindinis projekto tikslas – pagerinti pėsčiųjų ir dviratininkų susisiekimo sąlygas, siekiant padidinti gyventojų mobilumą ir prisidėti prie aplinkos taršos mažinimo Neringoje - Nidos gyvenvietėje. Dažniau renkantis keliones dviračiu ar pėsčiomis leistų sumažinti ne tik transporto taršą bei motorinio transporto sukeliamo triukšmo lygį, bet ir būtų prisidedama prie aktyvesnio ir sveikesnio gyvenimo būdo skatinimo ir prisidedama prie darnaus kurto vystymosi.

Kompleksiškai, įgyvendinant darnaus judumo priemones, sutvarkyta visa dviračių ir pėsčiųjų tako atkarpa pajūryje Nidoje nuo pietinio iki centrinio paplūdimių – iš viso 1,7 km. Šio tako sutvarkymas numatytas Neringos savivaldybės darnaus judumo strateginiame plane bei integruotas į esamą dviračių takų tinklą, taip pagerinant susisiekimą pėsčiomis ir dviračiu Neringoje. Projekto lėšomis rekonstruotas I dviračių ir pėsčiųjų tako etapas (0,8 km). Rekonstrukcijos metu ne tik pakeista tako danga, bet ir įgyvendintos eismo saugumo priemonės.

Daugiau informacijos apie projektą suteiks Neringos savivaldybės administracijos Miesto tvarkymo ir statybos skyriaus vedėjas Dainius Skirius, tel. (8 469) 52 271, el. p. dainius.skirius@neringa.lt , ir Strateginio planavimo, investicijų ir turizmo skyriaus vedėja Vilma Kavaliova, tel. 8 (469) 51 259, el. p. vilma.kavaliova@neringa.lt .

 **Bendra projekto vertė** – 174 285,79 Eur

 **Projektui skirta parama iš Europos regioninės plėtros fondo** – 114 491,00 Eur

 **Lietuvos Respublikos biudžeto lėšos** - 39 590,50 Eur

 **Neringos savivaldybės biudžeto lėšos** – 20 204,29 Eur